SSC যোগ্য অযোগ্যদের মারামারি, এবার কি হবে? জেনে নিন বড় আপডেট

ওয়েবডেস্ক: সুপ্রিম কোর্টের রায়ে বাতিল হয়েছে প্রায় ২৬ হাজার শিক্ষকের (Teachers) চাকরি। পরে টেইন্টেড বা অযোগ্য চিহ্নিত নন এমন শিক্ষকদের ৩১ ডিসেম্বর পর্যন্ত চাকরির সুযোগ দেওয়া হয়েছে। তার মধ্যে নিয়োগ প্রক্রিয়াও চলবে। যোগ্য শিক্ষকদের একাংশ সল্টলেকে স্কুল সার্ভিস কমিশনের অফিসের সামনে অবস্থান বিক্ষোভে (Agitation) বসেছিলেন। যোগ্যদের তালিকা (List) প্রকাশের দাবিতে আন্দোলন চলছিল। এবার সেখানে ভিড় করলেন অযোগ্য শিক্ষকরাও। তাতে দুই গোষ্ঠীর শিক্ষকদের মধ্যে হাতাহাতি লেগে যায়।

যার জেরে এসএসসি অফিসের সামনে থেকে অবস্থান বিক্ষোভ তুলে নিয়েছেন যোগ্য শিক্ষকরা। বৃহস্পতিবার অযোগ্যরা সেখানে অবস্থান শুরু করেছেন। দ্বন্দ্ব বেঁধেছে যোগ্য ও অযোগ্য শিক্ষকদের মধ্যেই। যোগ্য শিক্ষকদের তরফে বৃন্দাবন ঘোষ জানিয়েছেন, গতকাল অযোগ্যরা এখানে এসে মিছিল করে অবস্থান শুরু করেছেন। যোগ্যদের সঙ্গে তাদের বাক বিতণ্ডা হয়েছে। যোগ্য শিক্ষক শিক্ষিকারা আন্দোলন চালিয়ে যাওয়ার জন্য অবস্থান প্রত্যাহার করে শহিদ মিনার ফিরে যাচ্ছে। অযোগ্যরা নিজেদের আক্রোশ মেটাতে আমাদের উপর চড়াও হয়েছে। চিন্ময় মণ্ডল নামে এক যোগ্য শিক্ষকও জানান, যদি বলেন, অযোগ্যদের সঙ্গে হাতাহাতির ভয়ে চলে যাচ্ছি। তবে তাই। ১৫ হাজার ৪০৩ জন যোগ্য শিক্ষক। তাহলে প্রায় ১০ হাজার অযোগ্য শিক্ষক রয়েছেন। তাঁরাও চাকরির দাবি জানাচ্ছেন।