ভারতীয়দের গলা কাটার ভঙ্গী দেখালেন পাকিস্তানের সেনা আধিকারিক?

ওয়েবডেস্ক: লন্ডনে পাকিস্তান (Pakistan) হাই কমিশনের বাইরে পহেলগাঁও হামলা (Pahalgam Attack) নিয়ে বিক্ষোভ চলছিল। প্রবাসী ভারতীয়রা (Indians) বিক্ষোভ (Agitation) দেখাচ্ছিলেন। সঙ্গে ছিলেন ইহুদিরাও। সেসময় পাকিস্তান আর্মির এক আধিকারিক গলা কাটার অঙ্গভঙ্গি করেন। যা নিয়ে বিতর্ক দেখা দিয়েছে। ভারতীয় বায়ুসেনার গ্রুপ ক্যাপ্টেন অভিনন্দন বর্তমান-এর পোস্টার তুলে ধরেন ওই পাকিস্তানের সেনা। তার নীচে পাকিস্তান উইথ কাশ্মীর লেখা বড় পোস্টারও ছিল। পাকিস্তান কূটনীতিকের এই আচরণকে অনেকে অসুস্থ, অসভ্য বলে উল্লেখ করেছেন। অনেকে দাবি করেছেন, পাকিস্তান হাইকমিশনে প্রতিরক্ষার সঙ্গে যুক্ত ওই ব্যক্তির নাম তৈমুর রাহাত। প্রায় ৫০০ জন পাকিস্তান হাইকমিশনের সামনে ওই বিক্ষোভে অংশ নিয়েছিলেন।

বিক্ষোভরত এক ইহুদি জানিয়েছেন, ইজরায়েলে হামাসের কট্টর মৌলবাদীরা এভাবেই হামলা করেছিল। তাই ভারতের উপর এই হামলার বিরুদ্ধে আমরাও সোচ্চার হয়েছি।

আরও পড়ুন: পাক সেনার কনভয় উড়িয়ে দিল বিদ্রোহীরা! আর্মি অফিসার সহ মৃত ১০

গত মঙ্গলবার জম্মু ও কাশ্মীরের পহেলগাঁওয়ে হামলা চালায় পাক মদতপুষ্ট জঙ্গিরা। তাতে ২৭ জন নিরীহ পর্যটক প্রাণ হারান। সেই ঘটনার নিন্দায় মুখর হয়েছে বিশ্ব। ঘটনার পর পাকিস্তানের বিরুদ্ধে সিন্ধু জল চুক্তি স্থগিত সহ পাঁচটি বড় সিদ্ধান্ত নিয়েছে ভারত সরকার। ভারতের প্রধানমন্ত্রী নরেন্দ্র মোদি জানিয়েছেন, দোষীদের কল্পনার বাইরে শাস্তি দেওয়া হবে।